

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มิถุนายน 2568

เรื่อง กิจกรรมเพื่อส่งเสริมสมรรถนะผู้เรียนตามมาตรฐานสากล (PISA) ในงาน “การแข่งขันทักษะทางวิชาการ

และงานมหกรรมการจัดการศึกษาท้องถิ่น ระดับประเทศ ครั้งที่ 14 ประจำปี พ.ศ. 2568”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นและสถานศึกษากลุ่มเป้าหมาย จำนวน 1 ชุด

2. เกณฑ์การประกวดแข่งขันสมรรถนะความฉลาดรู้ตามแนวทางการประเมิน PISA จำนวน 1 ชุด

3. แบบแจ้งรายชื่อนักเรียนตัวแทนองค์กรปกครองส่วนท้องถิ่นเข้าประกวดแข่งขัน

สมรรถนะความฉลาดรู้ตามแนวทางการประเมิน PISA  จำนวน 1 ชุด

ด้วยกรมส่งเสริมการปกครองท้องถิ่นได้กำหนดกิจกรรมเพื่อส่งเสริมสมรรถนะผู้เรียน  
ตามมาตรฐานสากล (PISA) ในงาน “การแข่งขันทักษะทางวิชาการและงานมหกรรมการจัดการศึกษาท้องถิ่นระดับประเทศ ครั้งที่ 14 ประจำปี พ.ศ. 2568” ซึ่งกำหนดจัดระหว่างวันที่ 25 - 28 สิงหาคม 2568   
ณ จังหวัดสกลนคร โดยมีเทศบาลนครสกลนครเป็นเจ้าภาพ เพื่อขับเคลื่อนยกระดับคุณภาพการศึกษาขององค์กรปกครองส่วนท้องถิ่นให้มีศักยภาพสูงสู่มาตรฐานสากล รวมทั้งสร้างภาพลักษณ์ที่ดีในการจัดการศึกษาท้องถิ่น พร้อมทั้งส่งเสริมการพัฒนาสมรรถนะความฉลาดรู้ของผู้เรียน ให้สามารถประยุกต์ใช้ความรู้และทักษะในชีวิตจริง จึงได้กำหนดจัดกิจกรรมการประกวดแข่งขันสมรรถนะความฉลาดรู้ เพื่อประเมินความฉลาดรู้ด้านการอ่าน คณิตศาสตร์ และวิทยาศาสตร์ ตามแนวทางการประเมิน PISA และกิจกรรมนิทรรศการขับเคลื่อนยกระดับคุณภาพการศึกษาท้องถิ่นและผลการประเมิน PISA เพื่อสร้างความรู้ความเข้าใจและตระหนักถึงความสำคัญ  
ในการประเมิน PISA ให้แก่เด็กนักเรียน ครู บุคลากรทางการศึกษา ผู้ปกครองและผู้เข้าร่วมงาน

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินกิจกรรมเพื่อส่งเสริมสมรรถนะความฉลาดรู้ของผู้เรียนตามมาตรฐานสากล (PISA) ในการจัดงานมหกรรมการจัดการศึกษาท้องถิ่นและการประกวดแข่งขันทักษะวิชาการ ระดับประเทศ ประจำปีงบประมาณ พ.ศ. ๒๕๖8 เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่นกลุ่มเป้าหมายดำเนินการ ดังนี้  
 ๑. แจ้งหลักเกณฑ์การประกวดแข่งขันสมรรถนะความฉลาดรู้ ตามแนวทางการประเมิน PISAระดับประเทศ ให้สถานศึกษากลุ่มเป้าหมายในสังกัดทราบ

๒. ดำเนินการคัดเลือกนักเรียน/นักศึกษาที่กำลังศึกษาในระดับชั้นมัธยมศึกษาปีที่ 3 - 4   
หรือระดับ ปวช. ปีที่ 1 (อายุ 15 ปี ซึ่งเกิดระหว่างวันที่ 1 มิถุนายน 2552 ถึงวันที่ 31 พฤษภาคม 2553) จำนวน ๑ คน เพื่อเป็นตัวแทนขององค์กรปกครองส่วนท้องถิ่นเข้าสอบแข่งขันระดับประเทศ ณ จังหวัดสกลนคร

/3. แจ้งรายชื่อ ...

- 2 -

3. แจ้งรายชื่อนักเรียนที่เป็นตัวแทนองค์กรปกครองส่วนท้องถิ่นเข้าประกวดแข่งขันสมรรถนะความฉลาดรู้ตามแนวทางการประเมิน PISA ระดับประเทศ พร้อมเอกสารประกอบการสมัคร ประกอบด้วย   
(1) ใบสมัคร (2) สำเนาบัตรประจำตัวประชาชนหรือสำเนาสูติบัตรหรือหลักฐานที่ทางราชการออกให้ (อย่างใดอย่างหนึ่ง) (3) หนังสือรับรองของผู้บริหารสถานศึกษา (ผู้อำนวยการสถานศึกษา/รองผู้อำนวยการสถานศึกษา)   
ให้กรมส่งเสริมการปกครองท้องถิ่นทราบ ผ่านทาง Google Forms : [https://shorturl.at/GJaRS **ภายในวันจันทร์ที่ 30 มิถุนายน 2568**](%20https://shorturl.at/GJaRS%20ภายในวันจันทร์ที่%2030%20มิถุนายน%202568)


ทั้งนี้ สำหรับค่าใช้จ่ายในการเดินทางไปราชการของนักเรียนและครูผู้ดูแลนักเรียนในการสอบแข่งขันระดับประเทศ ให้เบิกจ่ายจากองค์กรปกครองส่วนท้องถิ่นต้นสังกัด รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจรณา

ขอแสดงความนับถือ


อธิบดีกรมส่งเสริมการปกครองท้องถิ่น

ฃ



สิ่งที่ส่งมาด้วย

shorturl.at/x3dRi



shorturl.at/GJaRS

แบบแจ้งรายชื่อ

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒241-9000 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวกัลย์สุดา มาเยอะ โทร. 084 611 9039

รอง อสถ..............................

ผอ.กศ. ...............................

ผอ.กง.สศ. ..........................

หน.ฝ. .................................

หน.ง. ..................................

จนท. ..................................